stanford-oval/wikipedia huggingface dataset:
ג'אמו וקשמיר (מדינה)
הערות שוליים

↑  שפות נפוצות נוספות הן קשמירי, הינדי, דוגרי, פנג'אבי ועוד
↑  Korbel, Josef (1954). "The National Conference Administration of Kashmir 1949-1954". Middle East Journal. 8 (3): 283–94. JSTOR 4322613.
↑  Mohan, Surinder (2012). "Democracy In Jammu And Kashmir 1947–2008". World Affairs: The Journal of International Issues. 16 (3): 88–117. JSTOR 48504940.
↑  סוכנויות הידיעות, צעד דרמטי: הודו מבטלת את המעמד המיוחד של קשמיר, באתר ynet, 5 באוגוסט 2019
↑  ביטלה את האוטונומיה: הודו שמה את מנהיגי חבל קשמיר במעצר בית, באתר מעריב אונליין, 5 באוגוסט 2019
↑  רועי סמיוני, מודי הופך את הודו למדינת כל אזרחיה הלא־מוסלמים, באתר הארץ, 26 בדצמבר 2019
| המדינות והטריטוריות של הודו |
| --- | --- | --- |
| מדינות | אוטר פרדש • אוטראקהאנד • אודישה • אנדרה פרדש • אסאם • ארונאצ'ל פרדש • ביהר • ג'הרקאנד • גואה • גוג'ראט • הימאצ'ל פרדש • הריאנה • טמיל נאדו • טלנגאנה • טריפורה • מאדהיה פרדש • מניפור • מגהלאיה • מהאראשטרה • מיזוראם • מערב בנגל • נאגאלנד • סיקים • פנג'אב • צ'האטיסגאר • קרנאטקה • קרלה • ראג'סטאן |  |
| טריטוריות איחוד | איי אנדמן וניקובר • ג'אמו וקשמיר • דאדרה ונאגר האוולי ודאמאן ודיו • טריטוריית הבירה הלאומית דלהי • לדאק • לקשאדוויפ • פודוצ'רי • צ'אנדיגאר |  |
| מדינות לשעבר | איחוד המדינות המזרחיות • איחוד מדינות פטיאלה ופנג'אב המזרחית • אג'מר • אנדרה • בומביי • בופאל • בילספור • ג'אמו וקשמיר (מדינה) • היידראבאד • וינדהיה פרדש • טרוונקור-קוצ'ין • קוץ' ביהאר • מאדהיה בהרט • מדראס • מייסור • סאורשטרה • פנג'אב המזרחית • קוץ' • קורג |  |
| טריטוריות איחוד לשעבר | ארונאצ'ל פרדש • גואה, דאמאן ודיו • דאדרה ונאגר האוולי • דאמאן ודיו • הימאצ'ל פרדש • טריפורה • מיזוראם • נאגאלנד |  |
| --- | --- |
בקרת זהויות :  NLI: 987007557363305171  BnF: cb11961668m (data)  CiNii: DA16605667  GND: 4256270-3  ISNI: 0000 0001 2107 9887  LCCN: n79142931  MusicBrainz: 6c9c57c7-b882-4bd1-936b-f2bb4ac466b2  NARA: 10044553  NKC: ge128892  NLA: 36268658  SUDOC: 027614514  Trove: 1239720  VIAF: 126114277   WorldCat (עם VIAF): 126114277
מחוזות קפריסין הצפונית

קפריסין הצפונית מחולקת לשישה מחוזות:
| # | שם | בירה | שם בשפת המקור | שטח (קמ"ר) | אוכלוסייה  הערכה לשנת 2021 |
| --- | --- | --- | --- | --- | --- |
| 1 | מחוז גוזליורט | מורפו | Güzelyurt | 219 | 36,025 |
| 2 | מחוז גירנה | גירנה | Girne | 690 | 99,102 |
| 3 | מחוז לפקושה | לפקושה | Lefkoşa | 513 | 173,143 |
| 4 | מחוז מגושה | גזימאוסה | Gazimağusa | 997 | 95,406 |
| 5 | מחוז איסקלה | איסקלה | İskele | 774 | 46,402 |
| 6 | מחוז לפקה* | לפקה | Lefke | 162 | 22,922 |
הפרד ממחוז גוזליורט בדצמבר 2016
ראו גם

מחוזות קפריסין
אבי מטוס

| --- | --- |
אין תמונה חופשית
 מוקד פעילות:  ישראל 
 עיסוק:  זמר
 סוגה:  רגאיי 
 שפה מועדפת:  עברית 
 כלי נגינה:  מפוחית פה 
 
אבי מטוס הוא זמר, מלחין ונגן מפוחית ישראלי.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נולד כאבידר מטוס בתל אביב ב-20 בדצמבר 1955. גדל בילדותו באתיופיה ואחר כך בהונדורס בשל משפחתו שהייתה בשליחויות מטעם המדינה. כמוזיקאי צעיר נחשף לתרבויות אחרות וספג השפעות מוזיקליות מקומיות. כשחזר לישראל הקים בשכונת רמת יצחק ברמת גן להקת נוער עם חברו אהוד בנאי. ב-1973 שירת כחייל במלחמת יום כיפור. בריאיון לבן שלו בפברואר 2020 סיפר מטוס: ""הייתי במלחמת יום כיפור. זה לא היה פשוט. המלחמה הכי כבדה שהייתה כאן. עברתי חוויות לא נעימות...השירים היו הניגוד של המלחמה. בדיוק הצד השני. 'אני רוצה להיות חופשי'. רציתי שהחיים שלי יהיו ככה, שאני אהנה מהחיים".
באוקטובר 1985, אחרי מלחמת לבנון, יצא לרדיו השיר "לוקח את היום לאט" והגיע עד למקום השלישי במצעד הפזמונים של רשת ג. בגיל 30 ב-1986 הוציא מטוס את אלבום הסולו שלו שנחשב גם לתקליט הרגאיי העברי הראשון, "לוקח את היום לאט", בהפקה מוזיקלית של יוסי פיין (שהיה אז בן 19 בלבד) ודניס בוול (Bovell), מבכירי מפיקי הרגאיי באנגליה והמפיק הצמוד של זמר-משורר הרגאיי לינטון קווסי ג'ונסון. שיר הנושא של האלבום, "לוקח את היום לאט", הצליח במצעדי הפזמונים והסינגל השני, "הקצב משתנה", הפך ללהיט רדיו גדול.[דרוש מקור] מטוס ולהקתו נטלו חלק בשנות ה-80 בפסטיבלי רגאיי כגון פסטיבל אכזיב, בהופעות במועדון הסוואטו התל אביבי, וכן בהופעות בתוכניות טלוויזיה כ"זהו זה", "עד פופ" ו"להיט בראש".
המבקר בן שלו כתב עליו בעיתון הארץ: "אין באמת פוליטיקה בשיריו של מטוס, אבל זה לא אומר שאין בהם השקפת עולם. יש כזאת, והיא רחוקה מרחק רב מההשקפה הישראלית הרווחת. "רצינו קצת לעוף, רצינו קצת לצוף, אבל כל היום הסתובבנו בטירוף", הוא שר ב"רצינו קצת לעוף". "אני רוצה להיות חופשי", הוא חזר ואמר ב"הקצב משתנה". גם קולו של מטוס, אפילו יותר מהמלים והקצב, ביטא איזו נידחות ביחס להלך הרוח המקובל".
מטוס הוזמן לנגן מפוחית באלבום האוסף טיפ טיפה של אהוד בנאי, חבר ילדותו, אך לא הקליט אלבום סולו נוסף.
מאז (2012) מתגורר מטוס בקמבודיה שם הקים חווה חקלאית וגידל עצי גומי.
לוקח את היום לאט

שירי האלבום נכתבו על ידי אבי מטוס ודן מינסטר. חלק הארי של האלבום הוקלט באולפני "TMC" ו-"טרמינל 24" בלונדון בהפקה מוזיקלית של דניס בוואל ויוסי פיין בתל אביב.
מלבד שיר הנושא בלטו באלבום זה גם השירים "הקצב משתנה", "כל היום הסתובבתי", "רצינו קצת לעוף", "איש עם נשמה" ו"הליילה" שזכו להשמעות רבות והצליחו במצעדי הפזמונים. למרות זאת, האלבום לא זכה להצלחה רבה במכירות.
ב-1996 הוציאה מחדש חברת NMC את האלבום בפורמט של דיסק וכללה בו רצועת בונוס. ב-2020 יצא האלבום מחדש במהדורת ויניל מיוחדת.
שירי האלבום:
| מספר | שם השיר | אורך | הערות |
| --- | --- | --- | --- |
| 1 | לוקח את היום לאט | 04:30 |  |
| 2 | רצינו קצת לעוף | 04:08 |  |
| 3 | הקצב משתנה | 03:59 |  |
| 4 | כל היום הסתובבתי | 05:01 |  |
| 5 | הדם שבלב | 05:45 |  |
| 6 | אל תלכי עכשיו | 03:16 | באלבום גרסאות הכיסוי, "קדימה אחורה", של אסף אמדורסקי נכללה גרסת כיסוי לשיר זה. |
| 7 | איש עם נשמה | 03:39 |  |
| 8 | אל תלכי | 04:10 |  |
| 9 | שב הביתה | 04:14 |  |
| 10 | הלילה | 03:34 |  |
הערות שוליים

↑  בן שלו, לאן נעלם הפזמונאי דני מינסטר, באתר הארץ, 29 באוקטובר 2012
פארק אלונה

| --- | --- |

 מיקום
 מדינה:  ישראל ישראל
 מיקום:  מועצה אזורית אלונה 
 קואורדינטות:  32°33′18″N 35°00′21″E﻿ / ﻿32.554991613037°N 35.005807414951°E﻿ / 32.554991613037; 35.005807414951
 meykedem.co.il
  (למפת הכרמל מוגדלת) פארק אלונה(למפת הכרמל רגילה) פארק אלונה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פארק אלונה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פארק אלונה
 
הכניסה לנקבה בפארק אלונה, אוגוסט 2017
הקטע העמוק ביותר בנקבה בפארק אלונה, אוגוסט 2017
פארק אלונה הוא פארק טבעי של חורש ים תיכוני, אשר משתרע ממושב עמיקם ועד בת שלמה בשטח המועצה האזורית אלונה ושמורת אלונה. בפארק, נמצאת נקבת המים "מי קדם", זהו אתר ארכאולוגי מיוחד במינו הממוקם ליד מושב עמיקם, במי קדם ניקבת מים תת-קרקעית מהתקופה הרומית-ביזנטית שנחצבה במטרה להוביל מים מהאזור לעיר קיסריה, שהייתה אחת מערי הנמל הגדולות והחשובות במזרח הקדום.
מתכנני המפעל לקחו בחשבון את הפרשי הגובה, אילוצי פני השטח, והגאולוגיה של האזור וניצלו באופן מקסימלי את כמויות המים, זרימתם ואיכותם. המים שימשו לשתייה, רחצה, חקלאות, תעשייה, בתי מרחץ ועוד.
באזור אלונה מקורות מים רבים: מעיינות, נביעות ונחלים. את המים רצו הרומאים להעביר לעיר קיסריה, לכן הם בנו מפעל מים מרשים הכולל רשת תעלות, מנהרות, צינורות חרס ואמות מים.
מעיין צברין נחצבה נקבה תת-קרקעית שאורכה כ-6 ק"מ. בהמשך זרמו המים בתעלה נמוכה מאבן לכיוון שוני, בנימינה של ימינו, ומשם הובלו על גבי אמת מים הנקראת גם אקוודוקט. מערכת המים חוצה במנהרה את רכס הכורכר מתחת לכפר ג'אסר א- זרקא וממשיכה לעיר קיסריה על גבי אמת המים.
אורכה של מערכת המים 23 ק"מ. המים זורמים בעזרת כוח המשיכה. גובה המים יכול להגיע מכף רגל ועד הירכיים.
הרומאים בחרו את התוואי שבו רצו שהנקבה תעבור, וכל 50 מטר לערך הם חצבו פיר אלכסוני למעבה האדמה. בכל פיר כזה ירדו שתי קבוצות חוצבים, כשהגיעו למפלס שבו הם רצו שהמים יזרמו, קבוצה אחת חצבה ימינה והשנייה שמאלה וכך הם חצבו מתחת לפני הקרקע קבוצה מול קבוצה עד שנפגשו.
ניתן לראות בנקבה את סימני החציבה ואת הגומחות שבהן הניחו החוצבים את נרות השמן ששימשו לתאורה.
החציבה נעשתה בעזרת קרדום והמדידות בוצעו בעזרם כלים רומים עתיקים כמו גרומה, פלס קדום מוט מדידה רומי ועוד.
ברבות השנים, ועם דעיכתה של קיסריה, פסקו האמות מלפעול והנקבות התמלאו סחף ובוץ. קטע זה של נקבת המים לקיסריה לא נעזב במלואו, שכן תושבי הכפר הסמוך סינדיאנה (התקיים עד מלחמת העצמאות) שאבו מים לשתייה מהפיר המרכזי, המכונה במפות "עין עמי". כתוצאה מכך התאפשרה גישה למקום (ועד היום ניתן לראות באתר את עץ התאנה הגדול מעל פיר "עין עמי").
באמצע שנות ה־90' נוקה חלק מהנקבה ושוחזרו באתר 7 פירים וניקבה. אחרי הוצאת מאות דליי בוץ על ידי מתנדבי חוגי סיירות, הפך המקום לאתר תיירות ייחודי, כיום ניתן ללכת בנקבת מים זו, שאורכה קרוב ל-300 מטר, המקום קריר כל ימות השנה ומומלץ למבקרים בימי הקיץ הלוהטים, וכן מהווה אטרקציה מעניינת למשפחות ולילדים.
הערות שוליים

↑  היסטוריה, באתר מי קדם - mey kedem
↑  פארק אלונה - מי קדם – iNature, באתר inature.info
ערך זה הוא קצרמרבנושא ישראל. אתם מוזמנים לתרום לוויקיפדיה ו.
נוצרים ידידי ישראל

ערך זה עוסק בארגון של נוצרים ידידי ישראל. אם התכוונתם לתופעת אהבת ישראל בקרב נוצרים בכללותה, ראו .
| --- | --- |
 מדינה:  בין־לאומי 
 מטה הארגון:  ישראל 
 תקופת הפעילות:  1985–הווה (כ־39 שנים) 
 www.cfijerusalem.org
 
נוצרים ידידי ישראל (באנגלית: Christian Friends of Israel,‏ CFI) הוא ארגון נוצרי-אוונגלי שמרכזו בירושלים ולו נציגויות ב-24 מדינות ברחבי העולם. הארגון מגייס תרומות ומפעיל מתנדבים במגוון פרויקטים חברתיים לרווחת תושבי ישראל מתוך אידאולוגיה נוצרית-ציונית המתבטאת באהבת ישראל ובתמיכה בה.
פעילות

בראש הארגון עומדים איש הדת האמריקאי ריי סאנדרס ורעייתו שרון, אשר ייסדו את הארגון בדצמבר 1985. הארגון מפעיל בישראל פרויקטים של תמיכה וסיוע לעולים חדשים, ניצולי השואה, מעוטי יכולת, חיילי צה"ל, נפגעי טרור, קהילת יוצאי אתיופיה ונוצרים מקומיים. הארגון רשום בישראל כעמותה.
אחת לשנה, בסמוך לחג השבועות, מארגן מטה הידידים הנוצרים בירושלים כנס בינלאומי בהשתתפות מאות מאמינים וצליינים נוצרים-אוונגליים מרחבי העולם, להבעת תמיכה בישראל ולתפילה לשלום ירושלים.
כארגונים נוצרים-ציוניים אחרים, לארגון זה הזדהות חזקה עם עמדות הימין הפוליטי הישראלי. יש בין אנשי הציונות הדתית המברכים על פעילותו ומשתפים עמו פעולה, אך גופים יהודיים-דתיים אחרים רואים בארגון זה גוף מיסיונרי שמטרתו הסופית המרת יהודים לנצרות. בין היתר נטען כי התמקדותו של הארגון בסיוע לאוכלוסיות חלשות נובעת מכך שאוכלוסיות אלו מהוות כר פעולה נוח להשפעה דתית מיסיונרית. בעקבות הביקורת מיתן הארגון את ניסוח כמה ממסריו האידאולוגיים באתר האינטרנט שלו, תוך הדגשה כי פעילותו בסיוע ליהודים נובעת מאהבה שאינה מותנית בדבר.
ראו גם

ידידי ישראל באירופה
ידידי ישראל במפלגה השמרנית
יוזמת ידידי ישראל
הערות שוליים

↑  Are Christian Zionists Targeting Jews for Conversion?
| --- | --- |
בקרת זהויות :  NLI: 987007259725705171 
ערך זה הוא קצרמרבנושא נצרות ובנושא ישראל. אתם מוזמנים לתרום לוויקיפדיה ו.
מגזוסטרודון

| מגזוסטרודון |
| --- | --- |

תקופה
טריאס עליון-יורה תחתון
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
סדרה:: Morganucodonta
תת־סדרה:: קיינודונטיים
משפחה:: Megazostrodontidae
סוג:: מגזוסטרודון
שם מדעי
 Megazostrodon

מגזוסטרודון (שם מדעי: Megazostrodon; משמעות השם מיוונית: "חגורת שיניים גדולה", על שם החלקים שסביב הטוחנות שלו) הוא סוג של יצור דמוי יונק נכחד אשר חי בעידן המזוזואיקון והיה מאבותיהם של היונקים המודרניים. הוא נמצא ב-1968 בלסוטו, דרום אפריקה. הוא חי בין סוף הטריאס לתחילת היורה.
מאפיינים

המגזוסטרודון דמה לחדף, באורך 10–12 ס"מ בלבד, והיה בעל מבנה המזכיר מצד אחד יונקים אמיתיים אך היה בעל מספר הבדלים, למשל מבנה שונה של חוליות השדרה וקיומה של בליטה מעל עצם הבריח, שהזכירו את אבותיו הקיינודונטיים. ככל הנראה הוא היה המפותח שבדמויי היונקים.
המגזוסטרודון היה בעל מוח גדול יחסית, חוטם מחודד ושיניים חדות שהותאמו לטריפת חיות קטנות יותר כמו לטאות וחרקים. אזור המוח מראה שחוש הריח שלו היה מפותח מאוד, בדומה לחדפים רגילים. ייתכן שהיה פעיל בלילה כדי להימנע מתחרות וטריפה עם הדינוזאורים וזוחלים נוספים. ככל הנראה היה בעל דם חם, על מנת לפעול בשעות לילה, וייתכן שאף היה מכוסה פרווה.
Bohemian Rhapsody

ערך זה עוסק בשיר של להקת קווין. אם התכוונתם לסרט בשם זה העוסק בלהקה, ראו .
"Bohemian Rhapsody" (בתרגום לעברית: "רפסודיה בוהמית") הוא סינגל שנכתב והולחן ברובו על ידי פרדי מרקיורי ובוצע במקור על ידי להקת קווין. זהו אחד השירים המפורסמים ביותר של הלהקה ונחשב לאחד המוצלחים ביותר בכל הזמנים.
היסטוריה

בראיונות עם פרדי מרקורי הרעיונות הראשוניים ל"Bohemian Rhapsody" התחילו בסוף שנות השישים תחת השם "Real Life". אבל ככל שעבר הזמן פרדי המשיך ופיתח את השיר עד שסיים אותו בסביבות אמצע 1974.
את "Bohemian Rhapsody" הקליטו חברי קווין במשך שלושה שבועות ב-1975. השיר הוא בלדת רוק, ומשולב בה גם קטע אופראי. תחילה היו שסברו שהשיר יהיה ל"כישלון חרוץ", אך למרות זאת נשלח עותק של השיר לשדר הרדיו קני אוורט, שהשיר מצא חן בעיניו. על אף שמרקיורי ביקש שלא לשדרו, הוא הושמע 14 פעמים בתוך יומיים. השיר זכה מיד עם צאתו להצלחה כבירה ביותר, ושבר שיאים כששהה 14 שבועות ברציפות במצעד הבריטי.
זהו אחד השירים המזוהים ביותר עם להקת קווין. בנוסף, זהו השיר הראשון של הלהקה שצולם לו וידאוקליפ, שהיה למעשה אחד הווידאוקליפים הראשונים שהופקו לשידור בטלוויזיה. הוא הופיע באלבום "A Night at the Opera" שהיה לאלבום פלטינה.
לאחר מותו של פרדי מרקיורי יצא השיר כסינגל בפעם השנייה, וכך הפך לשיר הראשון בהיסטוריה שהגיע למקום הראשון במצעד הבריטי במשך יותר משבוע אחד, בשנים נפרדות – 9 שבועות בשנת 1975 ועוד 5 שבועות בשנת 1991.
בשנת 1992 נכלל השיר בפסקול הסרט "עולמו של ויין" והחזיר את פופולריות השיר באמריקה והשיב אותו לצמרת המצעדים.
בשנת 2000 נבחר השיר באנגליה, בישראל (על ידי רדיו תל אביב) ובארצות נוספות לשיר המילניום. עם השנים בוצע השיר במספר רב של גרסאות כיסוי.
השיר דורג במקום ה-17 ברשימת 500 השירים הגדולים בכל הזמנים של המגזין רולינג סטון, לפי המגזין המעודכן לשנת 2021.
בנובמבר 2018 יצא לאקרנים סרט ביוגרפי אודות פרדי מרקיורי ולהקת קווין הנושא את שם השיר.
ב-21 ביולי 2019 הקליפ לשיר חצה את מיליארד הצפיות ביוטיוב, כשבכך הוא קובע שיא של שיר משנות השבעים עם מספר הצפיות הגבוהה ביותר.
ביצוע בהופעות

חברי להקת קווין, שעבדו נמרצות על האלבום, לא הותירו לעצמם מספיק זמן לחשוב על דרך טובה לבצע את השיר בהופעות החיות כמו באלבום, שכן ללא הכפלת הקולות השיר היה מאבד מקסמו, לכן הם שרו בפתיחה את הגרסה הראשונה, ואת הקטע האמצעי האופראי הם השמיעו מהקלטה, עד שמגיע הקטע האחרון, החזק והרוקיסטי יותר, איתו הם נכנסו בנגינה חיה.
רשימת השמעה

| צד א'> מס' | צד א'> שם | צד א'> כותב(ים) | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Bohemian Rhapsody  | פרדי מרקיורי | 5:55 |  |  |  |  |  |  |
| צד ב'> מס' | צד ב'> שם | צד ב'> כותב(ים) | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | I'm in Love with My Car  | רוג'ר טיילור | 3:11 |  |  |  |  |  |  |
| משך כולל: | משך כולל: | משך כולל: | 9:06 |  |  |  |  |  |  |
משתתפים

פרדי מרקיורי - זמרה, קולות רקע, פסנתר
בריאן מיי - גיטרה, קולות רקע
רוג'ר טיילור - תופים, טימפני, גונג, קולות רקע
ג'ון דיקון - בס, קולות רקע
האלבום

Bohemian Rhapsody הוא אלבום הווידאו השמיני של להקת הרוק הבריטית קווין, אשר יצא לאור ב-30 במרץ 1987. האלבום מכיל שני וידאו קליפים שהוציאה הלהקה לאור - "Bohemian Rhapsody" ו-"Crazy Little Thing Called Love" (יצא לאור באלבום The Game משנת 1980).
האלבום > רשימת השמעה

כל השירים נכתבו והולחנו על ידי פרדי מרקיורי.
| מס' | שם | משך |
| --- | --- | --- |
| 1. | Bohemian Rhapsody  | 5:54 |
| 2. | Crazy Little Thing Called Love  | 2:43 |
| משך כולל: | משך כולל: | 8:37 |
מציאות נפרדת

מציאות נפרדת הוא אלבום הבכורה של להקת הרוק הישראלית "היהודים". האלבום הוקלט באולפני די. בי. בדצמבר 1994 ויצא לאור ב-18 באוגוסט 1995. האלבום נמכר בלמעלה מ-120 אלף עותקים. עד שנת 2008 הגיע למעמד פלטינה משולשת ובשנת 2016 נמסר כי המכירות חצו את ה-120 אלף עותקים, מה שהופך אותו לאחד האלבומים הנמכרים ביותר והחשובים ביותר שיצאו בשנות ה-90 ברוק הישראלי. בשנת 2019 יצא האלבום על גבי תקליט ויניל.
תמונת העטיפה צולמה בתוך מעלית ישנה בדרום תל אביב כאשר המצלמה הוצמדה לתקרת המעלית. תום צילם את התמונה באמצעות לחצן שהחזיק בידו הימנית מתחת לשמיכה.
טריוויה

הפעם הראשונה בה הושמעו 7 משירי האלבום בטלוויזיה הייתה בסרטו הארוך של מיקי בהגן "צעירים לנצח" ששודר בערוץ 2 בדצמבר 1996.
האלבום הוא היחיד של הלהקה שעל עטיפתו מצולמים הסולנים תום פטרובר ואורית שחף. (על שאר עטיפות האלבומים לא מופיע אף חבר להקה). זו גם עטיפת האלבום היחידה שלא מופיע בה לוגו הלהקה.
בדצמבר 2019 השתתפה הלהקה בפרסומת לאפליקציית הקניות ברשת "Quik" וביצעה בה גרסה פארודית של השיר "מחפש תשובה".
למרות ששם השיר "אלה" מושר בפזמון, מילותיו כפי שמופיעות בחוברת המילים אינן כוללות אותו.
השיר "הימים שלנו" נקרא בהתחלה "I Don't Believe in God, But I Do Believe in Flowers". לא הרבה מהגרסה המקורית נשאר בשיר הסופי, אבל ידוע שסולו הגיטרה של שמוליק בודגוב היה כבר בגרסה זו.
השיר ג'קי" מכיל מחווה לשיר Stairway to Heaven של להקת לד זפלין. בדקה 2:54 ניתן לשמוע את אורית שחף שרה את הריף מסולו הגיטרה המפורסם של השיר. בהופעות חיות הלהקה מרחיבה את המחווה ומבצעת את כל הבית האחרון של השיר.
מילות השיר "כל הסיפור" אינן בחוברת המילים של האלבום אלא רק פזמון השיר - "וזה היה כל הסיפור ומה שמעבר בכלל לא ברור".
השיר "אלוהים" מבוצע כולו על ידי פטרובר אשר מתחיל בדקלום "למישהו יש סיגריה? תודה" ואז לאורך כל השיר חוזר על המשפט "אלוהים אני פוחד למות" לרקע נגינת פסנתר מתגברת.
השיר "מלחמה שקטה" נמשך רק 2:39 דקות, אשר אחריהן ישנו שקט במשך כמעט 4 דקות ואז מתחילה הרצועה הנסתרת "ג'קי טריפ", גרסת פסנתר רגועה ומסתורית לשיר "ג'קי". בנוסף, השיר מבוצע באלבום בגרסה הכוללת רק את הבית הראשון והפזמון, כאשר בהופעות מתווספים לו בתים נוספים.
רשימת רצועות

כל השירים נכתבו והולחנו על ידי תום פטרובר.
| מס' | שם | שירה | משך |
| --- | --- | --- | --- |
| 1. | מחפש תשובה  | פטרובר ושחף | 4:06 |
| 2. | קח אותי  | שחף | 5:29 |
| 3. | אלה  | פטרובר | 2:46 |
| 4. | שחק אותה  | שחף | 3:03 |
| 5. | עוד ארון אחד  | פטרובר שחף | 4:30 |
| 6. | לא קל  | פטרובר | 3:57 |
| 7. | פיוטה (אינסטרומנטלי, סולו הגיטרה של השיר הקודם)   |   | 3:42 |
| 8. | הימים שלנו  | שחף | 4:22 |
| 9. | ג'קי  | פטרובר שחף | 3:20 |
| 10. | הזמן שלך  | שחף | 6:13 |
| 11. | הבלוז  | פטרובר | 4:24 |
| 12. | כל הסיפור  | שחף | 2:30 |
| 13. | אלוהים  | פטרובר | 2:22 |
| 14. | סוף העולם  | פטרובר | 4:10 |
| 15. | מלחמה שקטה (כולל רצועה נסתרת "ג'קי טריפ")   | שחף (פטרובר ב"ג'קי טריפ") | 9:54 |
| משך כולל: | משך כולל: | משך כולל: | 64:27 |
משתתפים באלבום

אורית שחף - שירה
תום פטרובר - שירה, מילים ולחנים, האמונד ב"הזמן שלך", פסנתר ב"סוף העולם", "אלוהים" ו-"ג'קי טריפ"
שמוליק בודגוב - גיטרות
ערן מיטלמן - פסנתר, קלידים, האמונד
אבי יפרח - גיטרה בס
אשר פדי - תופים
רועי זו-ארץ - פסנתר ב"לא קל"
צילום ועיצוב: ציפורה עוזיאל ורן ברלב
טכנאי הקלטות ומיקסים: אוהד דקל, ("כל הסיפור") ראובן שפירא, ("קח אותי", "לא קל", "הימים שלנו", "הבלוז" ו-"סוף העולם") ארז עיני ("ג'קי טריפ")
עוזר טכנאי: פיני כהן, ארז עיני
עריכה דיגיטלית: לואי להב וטלי כץ - אולפני אס. די. אל
הערות שוליים

↑  היהודים ממשיכים בהד ארצי, באתר ynet, 25 במרץ 2001
↑  תמר סוקניק, אלבום זהב ל"היהודים", באתר הארץ, 31 במרץ 2008
↑  עינב שיף‏, היהודים יבצעו את כל אלבום הבכורה בהופעה, באתר וואלה, 22 בינואר 2009
↑  "היהודים" חוזרים לאלבום הבכורה: "הרדיו לא פירגן", באתר מעריב אונליין, 1 באוגוסט 2016
↑  עימות חזיתי, היהודים - מציאות נפרדת, באתר www.faceoffrockshow.com, ‏18.08.2019
1 2  מציאות נפרדת, באתר סיפור, כיסוי.
↑  Late Night Stories (2024-09-08), הבחירה שיצרה מהפכה בעולם הרוק הישראלי : מיקי בהגן עם "היהודים", נבדק ב-2024-09-26
↑  סרטון הפרסומת ביוטיוב
| --- | --- |
בקרת זהויות :  MusicBrainz release group: 2220b4b2-997c-395a-b88a-e9eb8294ee97
עזיז אנסרי

| --- | --- |

אנסרי, 2011
 לידה:  23 בפברואר 1983 (בן 41) ארצות הברית קולומביה, דרום קרוליינה, ארצות הברית
 סוגה מועדפת:  קומדיה הבחנתית 
 מדינה:  ארצות הברית 
 תקופת הפעילות:  מ-2004 
 מקום לימודים:  אוניברסיטת ניו יורק  South Carolina Governor's School for Science and Mathematics  בית הספר למנהל עסקים באוניברסיטת ניו יורק 
 פרסים והוקרה:  פרס גלובוס הזהב
 azizisbored.com
 פרופיל ב-IMDb
 
עזיז אנסרי, 2012
עזיז אנסרי (באנגלית: Aziz Ansari; נולד ב-23 בפברואר 1983) הוא שחקן, קומיקאי וסטנדאפיסט אמריקאי  זוכה פרס גלובוס הזהב על תפקידו בסדרה "מומחה לכלום" (אנ') (2015–2021). אנסרי התפרסם לפני כן בזכות תפקידו בתור טום הברפורד (אנ') בסדרה הקומית האמריקנית "מחלקת גנים ונוף" (2009–2015).
ביוגרפיה

אנסרי נולד בעיר קולומביה, בדרום קרוליינה להורים הודים-מוסלמים שהיגרו לארצות הברית ממדינת טאמיל נאדו שבהודו. על אף שאנסרי גדל בבית מוסלמי הוא מגדיר עצמו בתור אתאיסט. אחיו הצעיר ממנו בשבע שנים הוא סופר, וכתב יחד איתו פרק בסדרה "מומחה לכלום".
אנסארי גדל בעיר בנטסוויל שבדרום קרוליינה שם למד באקדמיית מרלבורו וכן בבית הספר למדע ומתמטיקה של מושל דרום קרוליינה. בתחילת שנות ה-2000 עבר אנסרי לניו יורק ולמד שיווק בבית הספר שטרן לעסקים של אוניברסיטת ניו יורק.
אמו, פאטימה, היא רופאת נשים וגינקולוגית ואביו, שוקאת, הוא גסטרואנטרולוג. הוריו הופיעו בעבר בשתי העונות הראשונות של הסדרה מומחה לכלום.
קריירה

בעת שלמד באוניברסיטת ניו יורק החל אנסרי להופיע במועדוני סטנדאפ בניו יורק. במערכוני הסטנדאפ שלו הרבה אנסארי להתמקד בנושאים מקוריים כגון האופן בו הוא נוהג לבזבז את זמנו בחיפוש מידע באינטרנט או השגעון שיש לו לכוכבי הראפ ר. קלי או קניה וסט.
בשנת 2005 המגזין האמריקני רולינג סטון כלל את אנסרי ב"רשימה החמה" השנתית שלהם, תחת הקטגוריה הסטנדאפ המבטיח. בשנת 2006, זכה אנסרי בפרס חבר השופטים עבור "הסטנדאפ הטוב ביותר" בפסטיבל לאמנויות הקומדיה באספן, קולורדו.
בקיץ 2005 החל אנסרי ליצור סדרת סרטונים קומים קצים בשיתוף פעולה עם הקומיקאים רוב הובל ופול שיר והבמאי ג'ייסון וולינר. בשנים 2007 - 2008 הופיע אנסרי בסדרת מערכונים קומיים בתוכנית "Human Giant" בערוץ MTV.
החל משנת 2009 ועד היום אנסרי מופיע בסדרה הקומית המצליחה "מחלקת גנים ונוף" מבית היוצר של המשרד בתפקיד הפקיד היהיר והנהנתן טום האברפורד. כמו כן, בשנת 2009 קיבל תפקיד ראשי בסרט היה בעל תפקיד בסרטו של אדם סנדלר "אנשים מצחיקים". בנוסף לכך לקראת סוף העשור השתתף בתפקידי אורח בסרטים המצליחים "אני אוהב אותך, אחי" ו"תביאו אותו ליוונים". לאחר מכן הוא שיחק בעונה השמינית של הסדרה הקומית "סקראבס" בתפקיד סטודנט לרפואה בשם אד.
החל משנת 2015 מככב אנסרי בסדרת המקור של נטפליקס "מומחה לכלום", אותה כתב ויצר יחד עם אחד מכותבי הסדרה "מחלקת גנים ונוף". אנסרי אף ביים כמה פרקים בסדרה. הסדרה הועלתה לאוויר ב-6 בנובמבר 2015, וקיבלה ביקורות טובות. על הופעתו בסדרה זכה ב-2017 בפרס גלובוס הזהב לשחקן הטוב ביותר בסדרה קומית או מוזיקלית. הוריו של אנסרי לוהקו לסדרה כהוריה של הדמות הראשית אותה מגלם אנסרי.
חיים אישיים

אנסרי גדל כמוסלמי, אך תיאר את עצמו כ"לא דתי" בטוויטר.
ב-2018 רכש אנסרי דירה בשכונת טרייבקה שבמנהטן תחתית, אשר הייתה בעבר בבעלות קפטן קבוצת ההוקי ניו יורק ריינג'רס ריאן מקדונה תמורת 5.7 מיליון דולרים.
בדצמבר 2021 אנסארי התארס למדענית הדנית סרינה סקוב קמפבל. ביוני 2022 אנסרי וקמפבל התחתנו, כאשר חתונתם התקיימה במחוז טוסקנה שבאיטליה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | בית ספר לנוכלים (אנ') | חבר לכיתה |  |
| 2008 | הרוקר (אנ') | עזיז |  |
| 2009 | אנשים מצחיקים (אנ') | רנדי ספרינגס |  |
| 2009 | עקוב ודווח (אנ') | סאדאם |  |
| 2009 | אני אוהב אותך, אחי (אנ') | יוג'ין |  |
| 2010 | תביא אותו כמו גבר (אנ') | מאטי בריגס |  |
| 2010 | אלפא ואומגה | ת'אג | דיבוב |
| 2011 | 30 דקות או פחות | צ'אט |  |
| 2011 | מה המספר שלך? | ג'יי | דיבוב |
| 2012 | עידן הקרח 4: יבשת בתנועה | סקווינט | דיבוב |
| 2013 | הממלכה הסודית | מוב | דיבוב |
| 2013 | סוף. | עצמו |  |
| 2014 | פגישה והחלפה (אנ') | מרקוס |  |
| 2022 | הבורגרים של בוב: הסרט | דריל | דיבוב |
| TBA | Good Fortune |  | גם במאי, תסריטאי ומפיק |
| TBA | Being Mortal |  | גם במאי, תסריטאי ומפיק |